เก็บรายได้รัฐวิสาหกิจเดือนแรกเกินเป้า25%
สคร. นำส่งรายได้จากรัฐวิสาหกิจเดือนแรกของปีสูงกว่าเป้าหมาย 25%
15 พ.ย. 2560

สคร. นำส่งรายได้จากรัฐวิสาหกิจเดือนแรกของปีสูงกว่าเป้าหมาย 25%นายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2561 สคร. ได้รับเป้าหมายการนำส่งรายได้ตามเอกสารงบประมาณ 2561 จำนวน 1.37 แสนล้านบาท โดยในเดือนต.ค. 2560 สคร. จัดเก็บรายได้รัฐวิสาหกิจได้ 3.45 หมื่นล้านบาท สูงกว่าเป้าหมาย 4,444 ล้านบาท หรือคิดเป็น 25% ซึ่งมีส่วนรักษาเสถียรภาพการคลังของประเทศทั้งนี้ สาเหตุหลักที่รัฐวิสาหกิจนำส่งรายได้แผ่นดินสูงกว่าเป้าหมาย เนื่องจากประสิทธิภาพการดำเนินงานของรัฐวิสาหกิจที่เพิ่มขึ้น ซึ่งมีส่วนทำให้ผลประกอบการของรัฐวิสาหกิจดีขึ้นสำหรับรัฐวิสาหกิจที่นำส่งรายได้สูงสุดในเดือนต.ค. 2560 ได้แก่ การไฟฟ้าฝ่ายผลิตแห่งประเทศไทย จำนวน 1.33 หมื่นล้านบาท ธนาคารออมสิน  5,739 ล้านบาท การไฟฟ้าส่วนภูมิภาค 5,693 ล้านบาท การไฟฟ้านครหลวง  2,510 ล้านบาท และธนาคารอาคารสงเคราะห์ 2,473 ล้านบาท นายเอกนิติ กล่าวว่า ในปีงบประมาณ 2561 สคร. จะเร่งยกระดับประสิทธิภาพการดำเนินงานของรัฐวิสาหกิจผ่านการนำระบบเทคโนโลยีสารสนเทศและนวัตกรรมมาปรับปรุงกระบวนการทำงานให้มีประสิทธิภาพ เพื่อที่จะสามารถนำส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กำหนดไว้ 1.37 แสนล้านบาท ซึ่งจะช่วยรักษาเสถียรภาพการคลังให้แก่ประเทศด้วย